text: Tysk institut: Danskere er lykkelige
  19 august 2011 kl. 07.29
  Danskerne er Europas mest lykkelige mennesker. Det fremgår af en analyse fra et tysk institut.
  Danskerne er helt suveræne Europas lykkeligste mennesker, oplyser netavisen nordschleswiger.dk.
   
  Ifølge ?Institut für Zukunftsfragen" i Hamborg er 96 procent af danskerne lykkelige, mens gennemsnittet i Europa kun er 68 procent.
  Tyskland selv ligger med 61 procent lykkelige tyskere kun i midten af ranglisten i undersøgelsen, som er gennemført blandt 15.000 borgere i 13 europæiske lande.
   
  Danskerne er optimister og tyskerne er pessimister, lyder tyske blades facit af undersøgelsen.
  